סופי תומפסון

סופי תומפסון (באנגלית: Sophie Thompson; נולדה ב-20 בינואר 1962) היא שחקנית אנגלייה זוכת פרס אוליבייה. תומפסון היא בתם השנייה של השחקנית פילידה לאו והשחקן אריק תומפסון, ואחותה הצעירה של השחקנית אמה תומפסון. הופעת הבכורה שלה הייתה בגיל 15 במחזה "A Traveller in Time", עוד לפני שהחלה ללמוד משחק בבית הספר למשחק בריסטול אולד ויק(אנ'). על מסכי הקולנוע הופיעה תומפסון בסרטים "ארבע חתונות ולוויה אחת", "לאכול, להתפלל, לאהוב", "אמה", "רוקדים בלונאסה", "פארק גוספורד", "Fat Slags"(אנ'), "הכל יחסי באהבה"(אנ') ובסרט "Morris: A Life with Bells On"(אנ'). ב-2010 שיחקה בסרט הארי פוטר ואוצרות המוות בתפקיד מפאלדה הופקירק. תומפסון כיכבה לצידם של הקומיקאים אלן דייוויס בסדרה "ג'ונתן קריק"(אנ') ולי אוונס בסדרה So What Now?(אנ'). עוד השתתפה בסרט "אהבה כמוסה", עיבוד לרומן "הטיית לב" של ג'יין אוסטן, בתפקיד אורח בסדרות הטלוויזיה "רציחות במידסומר", "הרפתקאותיו של שרלוק הולמס", "A Harlot's Progress" ובסרט הטלוויזיה "מגנוליה". ב-2007 שיחקה בתפקיד מיס ברטלט בסרט הטלוויזיה "חדר עם נוף", עיבוד של אנדרו דייוויס לרומן באותו שם מאת א.מ. פורסטר. תומפסון הופיעה בפרק האחרון בעונה הרביעית של הסדרה "דוק מרטין". בשנים 2006–2007 שיחקה בתפקיד סטלה קרופורד באופרת הסבון הבריטית "איסטאנדרס". ב-2009 השתתפה תומפסון בסיטקום "Big Top" של BBC One. ב-2012 הופיעה במיני סדרה בת שלושה חלקים "Love Life" של ITV וכן בהפקה של ITV של "Lightfields". ב-2020 שיחקה בסדרת הטלוויזיה "מיי וג'ורג'". על הבמה הופיעה תומפסון כגברת הרדקאסל ב-"She Stoops To Conquer" בבימויו של ג'יימי לויד שעלה בתיאטרון הלאומי, ובתפקיד דוקטור מתילדה פון צאהנד ב"הפיזיקאים" בהפקת ג'וסי רורקס. ב-2011 שיחקה ב-"Clybourne Park", הפקה של דומיניק קוקס בתיאטרון רויאל קורט, ובהמשך בתיאטרון וינדהם. ב-1996 הייתה תומפסון מועמדת לפרס אוליבייה על משחקה בתפקיד אמי במחזה "Company", הפקה מחודשת של סם מנדס בתיאטרון דונמר ורהאוס. ב-1999 היא זכתה בפרס אוליבייה כשחקנית הטובה ביותר על משחקה במחזמר "אל תוך היער" בתפקיד אשת האופה. עוד גילמה את אופליה בהפקה של "המלט" של להקת תיאטרון רנסאנס בשנת 1988, תחילה בברמינגהאם ואחר כך בסיבוב הופעות ברחבי אנגליה. סר דרק ג'קובי ביים את ההצגה בכיכובו של קנת בראנה (שהיה נשוי לאחותה אמה) כהמלט, ריצ'רד איסטון בתפקיד קלאודיוס ודירבלה מולוי כגרטרוד. במהלך ההפקה והחזרות צולם סרט תיעודי בשם "מגלים את המלט", שיצא ב-1990, בפורמט DVD בשנת 2010. תומפסון השתתפה בתוכנית מאסטר שף ב-2014, וניצחה בשלב הגמר את המועמדים האחרים. תומפסון נשואה לשחקן ריצ'רד לומסדן מאז 1995. לבני הזוג יש שני בנים והם מתגוררים באיסט פינצ'לי שבצפון לונדון. המלט - בתפקיד אופליה כטוב בעיניכם - בתפקיד רוזלינד סוף טוב הכל טוב - בתפקיד הלנה Wildest Dreams - רויאל שייקספיר קומפני הייתה מועמדת לפרס אוליבייה קומפני - בתפקיד אמי; הייתה מועמדת לפרס אוליבייה אל תוך היער - בתפקיד אשת האופה; זכתה בפרס אוליבייה לשחקנית הטובה ביותר במחזמר מידה כנגד מידה - בתפקיד איזבלה Female of the Species - לונדון 2008; זכתה בפרס חביב הקהל Clybourne Park - בתפקיד בוו She Stoops to Conquer - גברת הרדקאסל; התיאטרון הלאומי; לונדון 2012 מדיה וקבצים בנושא סופי תומפסון בוויקישיתוף סופי תומפסון, במסד הנתונים הקולנועיים IMDb (באנגלית) סופי תומפסון, באתר AllMovie (באנגלית) סופי תומפסון, באתר Rotten Tomatoes (באנגלית) סופי תומפסון, במסד הנתונים הקולנועיים KinoPoisk (ברוסית) סופי תומפסון, באתר MusicBrainz (באנגלית) סופי תומפסון, באתר Discogs (באנגלית) "Sophie Thompson" "Celebrity MasterChef final 2014: Sophie Thompson wins final with her 'original' dishes". wn.com. נבדק ב-19 ביולי 2014. {{cite web}}: (עזרה) "The Players: Sophie Thompson (actor)". The Guardian (London). "TV – What to watch on TV tonight, latest news and clips – MSN UK". tv.uk.msn.com. אורכב מ-המקור ב-2013-04-11.